Arriba a Gandia "Generación D", la campanya que impulsa les competències digitals entre la ciutadania
01 juny 2023

## Arriba a Gandia "Generación D", la campanya que impulsa les competències digitals entre la ciutadania01 juny 2023Última actualització: 01 juny 2023

![](../gestion/img/6b86b273ff34fce19d6b804eff5a3f5747ada4eaa22f1d49c01e52ddb7875b4b.jpg)  
  

La campanya itinerant que impulsa el desenvolupament de les competències digitals, Generación D, arriba a Gandia. Els pròxims dies 9, 10 i 12 de juny de 2023 l'espai itinerant "Únete a la Generación D, cada día somos más" visitarà Gandía a la plaça del Prado.  
  
Cercadors d'internet, xarxes socials, ciberseguretat, gestions en línia... La digitalització forma part del dia a dia. Per això, aquesta experiència ofereix als usuaris multitud de recursos i orientació per al senzill desenvolupament de les seues competències digitals, aplicable a tots els àmbits de la vida quotidiana.  
  
Es tracta d'una campanya en la que sis autobusos recorreran Espanya amb jocs i activitats que permetran als participants aprofundir en les seues habilitats digitals, treure-les partit i conéixer noves eines que ajudaran a millorar-les.  
  
Els tallers, jocs i activitats estan pensats perquè tota la ciutadania participe en l'experiència, amb especial atenció a aturats, dones de més de quaranta-cinc anys, sèniors... L'objectiu és trencar la bretxa digital i per això l'experiència és totalment gratuïta i té una durada aproximada de 30 - 40 minuts.  
  
Entre les activitats destaca un test autodiagnòstic que permetrà conéixer el nivell dels usuaris en competències digitals. Amb el resultat del test, els participants s'enfrontaran a jocs i activitats d'allò més variats i de tots els nivells: des d'aprendre a fer una cerca òptima en internet fins a fugir de les "fake news".  
  
A més, també hi haurà una "Scape room', activitat immersiva en què els usuaris hauran de posar en pràctica el que han aprés per a resoldre el joc i aconseguir eixir de la sala.

[Twittear](https://twitter.com/share)